
                                                                                                            PATVIRTINTA

                                                                                   
            Klaipėdos rajono savivaldybės tarybos

                                                                                               2008-09-25 sprendimu Nr. T11-475
VEIVIRŽĖNŲ KULTŪROS CENTRO NUOSTATAI
I. BENDROJI DALIS

1. Įstaigos pavadinimas – Veiviržėnų kultūros centras (toliau –Centras).
      2. Centras – biudžetinė įstaiga, įsteigta tenkinti viešuosius interesus socialinėje ir kultūros srityse.
3. Centras yra viešasis juridinis asmuo, priklausantis Klaipėdos rajono savivaldybei, turintis nuostatus, antspaudą, einamąsias nacionalinės ir užsienio valiutos sąskaitas bankuose.
4. Steigėjas – Klaipėdos rajono savivaldybė.
5. Teisinė forma – savivaldybės biudžetinė įstaiga.
6. Buveinė –  Mokyklos gatvė 2 ,  LT-96272 Veiviržėnai, Klaipėdos rajonas.
7. Kultūros centras savo veikloje vadovaujasi Lietuvos Respublikos Konstitucija, Lietuvos respublikos civiliniu ir darbo kodeksais, Lietuvos Respublikos kultūros centrų įstatymu, Lietuvos Respublikos biudžetinių įstaigų įstatymu, kitais įstatymais, Lietuvos Respublikos Vyriausybės nutarimais, Lietuvos Respublikos kultūros ministro įsakymais, rajono Savivaldybės tarybos sprendimais, kitais norminiais teisės aktais ir šiais nuostatais. 
II. KULTŪROS CENTRO TIKSLAI, UŽDAVINIAI, VEIKLOS POBŪDIS

     8. Centras – daugiafunkcinis kultūros centras, kurio pagrindinis tikslas – skatinant įvairias kultūros sritis, žanrus bei savo veikla puoselėjant mėgėjų meną, kuriant menines programas, plėtojant švietėjišką (edukacinę), pramoginę veiklą ir organizuojant profesionalaus meno sklaidą tenkinti Veiviržėnų seniūnijos bendruomenės kultūrinius poreikius.

9. Kultūros centro veiklos uždaviniai:

9.1. užtikrinti centro dalyvavimą kultūros programų vykdyme bei dalyvauti bendrose rajono, regiono, respublikos ir tarptautinėse kultūros programose;

9.2. skatinti gyvosios tradicijos tęstinumą ir populiarinimą,  plėtoti švietėjišką (edukacinę) veiklą;

9.3. kurti menines programas ir vykdyti profesionalaus meno sklaidą;

9.4. sudaryti bendruomenės nariams sąlygas dalyvauti kultūrinėje veikloje, skatinti įvairių iniciatyvų kūrimą;

9.5. teikti gyventojams, organizacijoms, įstaigoms, įmonėms kultūros ir kitas paslaugas, neprieštaraujančias įstatymams ir kitiems teisės aktams, tenkinti sociokultūrinius bendruomenės poreikius;

9.6. organizuoti mėgėjų meno kolektyvų, studijų, būrelių veiklą;

9.7. rūpintis mėgėjų meno kolektyvų parengimu ir dalyvavimu Dainų šventėse;

9.8. organizuoti valstybinių švenčių, atmintinų datų, kalendorinių švenčių paminėjimą;

9.9. rūpintis vaikų ir jaunimo užimtumu, meniniu ugdymu;

9.10. formuoti ir įgyvendinti Savivaldybės kultūros politiką etnokultūros, meninės veiklos, ir pramogų organizavimo srityse;

9.11. rūpintis Centro darbuotojų profesiniu ugdymu, kvalifikacijos kėlimu;

9.12. teikti su Centro veikla susijusią metodinę pagalbą.

10. Centro veiklos sritys:

10.1. mėgėjų meno puoselėjimas, steigiant mėgėjų meno kolektyvus;

10.2. bendruomenės narių laisvalaikio, atitinkančio bendruomenės kultūros poreikius, organizavimas;

10.3. valstybinių, kalendorinių ir kitų švenčių, parodų, spektaklių, konkursų, masinių ir kitų renginių organizavimas;

10.4. įvairių kursų, paskaitų, seminarų, studijų, būrelių, klubų ir kitos veiklos susijusios su užimtumu, sklaida, kvalifikacijos kėlimu bei pramogomis organizavimas.

11. Siekdamas įgyvendinti savo tikslus, Centras vykdo įvairių rūšių veiklą:

11.1. poilsio organizavimo veiklą;

11.2. koncertinę ir teatrinę veiklą;

11.3. parodų rengėjų veiklą;

11.4. įvairių būrelių, mokyklų, klubų ir studijų veiklą;

11.5. vaikų kūrybinių stovyklų organizavimą;

11.6. scenos apipavidalintojų veiklą;

11.7. reklamą;

11.8. kino filmų rodymą;

11.9. kino juostų ir vaizdajuosčių rodymą atvirame ore;

11.10. turto, priklausančio patikėjimo teise nuomą;

11.11. muzikos instrumentų, teatro dekoracijų, kostiumų nuomą;

11.12. teikia kitas mokamas paslaugas;

11.13. salių ir kitų meno įrenginių eksploatavimo veiklą;

11.14. kitą, niekur kitur nepriskirtą laisvalaikio ir poilsio organizavimo, pramoginę, organizacijų bei verslo veiklą;

11.15. užsiima kita veikla, netrukdančia vykdyti Centro tikslus ir uždavinius, turi kitų nuostatuose nenumatytų civilinių teisių ir pareigų, neprieštaraujančių Lietuvos Respublikos įstatymams.

III. TEISĖS, PAREIGOS IR ATSAKOMYBĖ

12. Veiviržėnų kultūros centras turi teisę:

12.1. gauti paramą įstatymų nustatyta tvarka;

12.2. atsiskaityti už prekes, atliktus darbus ir paslaugas bet kuria sutarta forma, neprieštaraujančia Lietuvos Respublikos įstatymams, kitiems teisės aktams;

12.3. valdyti, saugoti ir naudoti rajono Savivaldybės perduotą turtą teisės aktų nustatyta tvarka;

12.4. siūlyti atlygintinų paslaugų sąrašą rajono Savivaldybės tarybai tvirtinti;

12.5. teikti Lietuvos Respublikos ir užsienio fondams finansuotinas programas ir projektus;

13. Veiviržėnų kultūros centras privalo:

13.1. naudoti iš Lietuvos valstybės arba rajono Savivaldybės biudžeto gaunamas lėšas tik Centro nuostatais numatytoms funkcijoms;

13.2. teikti steigėjui ir kitoms teisės aktų numatytoms institucijoms  Centro veiklos ataskaitas;

13.3. garantuoti įstaigos finansinių ir statistinių ataskaitų teisingumą.

14. Gali turėti kitų teisių ir pareigų, jeigu jos neprieštarauja Lietuvos Respublikos įstatymams. 
15. Centro darbuotojai turi teisę:

15.1.nustatyta tvarka gauti mokamas atostogas ir naudotis Vyriausybės nustatytomis lengvatomis;

15.2. dirbti saugioje ir sveikoje aplinkoje;

15.3. dalyvauti mainų programose;

16. Darbuotojų pareigos ir atsakomybė:

16.1. įgyvendinti centro misiją, tikslus, uždavinius bei siekti Centro vizijos įgyvendinimo;

16.2. rengti individualias programas ir planus pagal veiklos funkcijas;

16.3. laikytis norminių teisės aktų, Centro tvarką nustatančių dokumentų ir šių nuostatų reikalavimų;

16.4. bendradarbiauti su kolegomis, abipusiu susitarimu mokytis vieniems iš kitų;

16.5. tobulinti kvalifikaciją ir nustatyta tvarka atestuotis, gauti kvalifikacinę kategoriją atitinkantį atlyginimą;

16.6. dalyvauti planuojant centro veiklą;

16.7. dalyvauti įvairiuose Centro organizuojamuose renginiuose, projektuose, programose;

16.8. vykdyti kitas pareigybės aprašuose numatytas funkcijas.

IV. KULTŪROS CENTRO VALDYMAS

17. Centrui vadovauja direktorius.

18. Centro direktorius:

18.1. tvirtina vidaus darbo tvarkos taisykles, filialų nuostatus, darbuotojų pareiginius aprašymus, su Centro veikla susijusius dokumentus;

18.2. vadovauja Centro strateginio plano ir metinių veiklos programų rengimui, jas tvirtina, vadovauja jų vykdymui;

18.3. nustato darbuotojų skatinimo ir drausminimo sistemą;

18.4. neviršydamas rajono Savivaldybės patvirtintų darbuotojų (etatų) skaičiaus ir darbo užmokesčio fondo, steigia ir tvirtina Centro etatines pareigybes;

18.5. užtikrina darbuotojams darbo sąlygas, atitinkančias galiojančius norminius aktus, užtikrina priešgaisrinę ir darbo saugą;

18.6. atstovauja Centrui teisme ir kitose institucijose, veikia Centro vardu;

18.7. rengia įsakymus, reguliuojančius Centro veiklą;

18.8. rūpinasi palankaus mikroklimato kūrimu, puoselėja demokratinius Centro bendruomenės santykius;

18.9. skiria vadybines funkcijas Centro administracijos darbuotojams, sudaro galimybes jiems savarankiškai dirbti, organizuoja reguliarų atsiskaitymą už nuveiktus darbus;

18.10. organizuoja Centro veiklos, metinės ataskaitos rengimą, analizuoja Centro teikiamų paslaugų būklę, pokyčius, vertinimą, prognozavimą;

18.11. sudaro metinę Centro pajamų ir išlaidų sąmatą, stebi ir kontroliuoja Centro veiklos ir išteklių būklę.

18.12. rūpinasi Centro personalo ir kūrybinių darbuotojų kvalifikacijos tobulinimu, sudaro sąlygas atestuotis;

18.13. plėtoja bendradarbiavimą ir palaiko ryšius su Centro veikla susijusiomis institucijomis, vietos bendruomene, rėmėjais, kultūros įstaigomis ir kitomis organizacijomis;

18.14. atsako už Centro veiklą, jos rezultatus, vertinimą bei jų kokybę;

18.15. turi kitų teisių ir pareigų, kurios neprieštarauja įstatymams ir kitiems teisės aktams.

19. Direktoriaus pavaduotojas, meno vadovai, kolektyvų vadovai, administracijos darbuotojai, aptarnaujantis personalas, vadybininkas, renginių organizatorius ir kiti Centro darbuotojai vadovaujasi Centro nuostatais, profesinės veiklos nuostatais ir pareigybės aprašymais.

V. DARBUOTOJŲ PRIĖMIMAS Į DARBĄ IR DARBO APMOKĖJIMAS

20. Centro direktorių skiria ir atleidžia steigėjas, vadovaudamasis viešo konkurso organizavimo tvarka.

21. Direktoriui tarnybinio atlyginimo koeficientą, personalinį priedą prie tarnybinio atlyginimo bei skatinimo sąlygas nustato rajono Savivaldybės taryba.

22. Centro darbuotojus priima į darbą ir atleidžia iš jo Centro direktorius įstatymų nustatyta tvarka.

23. Direktorius pagal patvirtintą darbo apmokėjimo tvarką, neviršydamas darbo užmokesčio fondo, nustato darbuotojams tarnybinių atlyginimų koeficientus, personalinius priedus, priedus, priemokas, vienkartines pinigines išmokas.

24. Darbuotojų (etatų) skaičių, dirbančių pagal darbo sutartis ir gaunančių darbo užmokestį, nustato ir tvirtina steigėjas.

25. Atskiriems kultūros projektams įgyvendinti direktoriui suteikiama teisė sudaryti terminuotas darbo sutartis, autorines arba autorines-gretutinių teisių bei kitas įstatymų numatytas sutartis.

VI. KULTŪROS CENTRO TURTAS IR LĖŠOS

26. Centras patikėjimo teise valdo, naudojasi ir įstatymų nustatyta tvarka disponuoja priskirtais Savivaldybės pastatais, finansiniais ištekliais, inventoriumi bei kitomis priemonėmis.

27. Centras savarankiškai tvarko ūkinę finansinę veiklą, yra visiškai išlaikomas iš valstybės ir Savivaldybės biudžeto pagal asignavimų valdytojo patvirtintą sąmatą.

28. Centras:

28.1. turi einamąsias nacionalinės ir užsienio valiutos sąskaitas Lietuvos Respublikos bankuose;

28.2. naudojasi patikėjimo teise perduotu valstybės bei steigėjo turtu;

28.3. perka ar kitaip įsigyja turtą, jį vaido, naudoja ir disponuoja juo įstatymų ir šių nuostatų nustatyta tvarka;

28.4. sudaro sutartis bei prisiima įsipareigojimus;

28.5. teikia mokamas paslaugas;

28.6. naudoja lėšas nuostatuose numatytiems tikslams įgyvendinti;

28.7. nuomoja Centro turtą, priklausantį patikėjimo teise;

28.8. skelbia konkursus Centro planams įgyvendinti;

28.9. reikalauja, kad būtų atlyginama Centrui padaryta materialinė ir moralinė žala, atlyginama už įsipareigojimų ir pasirašytų sutarčių nevykdymą.

29. Kultūros centro pajamas sudaro:

29.1. rajono Savivaldybės biudžeto lėšos;

29.2. lėšos gautos už parduotus bilietus ir teikiamas paslaugas;

29.3. lėšos gautas už patalpų nuomą;

29.4. lėšos, gautos pagal dvišales arba daugiašales sutartis už renginių organizavimą ir kitas veiklas;

29.5. lėšos, gautos kaip parama ir labdara;

29.6. lėšos, gautos pagal galiojančius įstatymus pardavus nurašytą netinkamą naudoti turtą;

29.7. valstybinių įstaigų, komercinių įmonių, visuomeninių organizacijų, juridinių ir fizinių asmenų savarankiškos įplaukos.

2.8. dotacijos iš įvairių paramos fondų ir finansuojamų programų;

29.9. kitos lėšos, gautos teisės aktų nustatyta tvarka.

30. Centras turi paramos gavėjo statusą.

31. Centro išlaidas sudaro:

31.1. lėšos, skirtos darbo užmokesčiui ir valstybės privalomojo socialinio draudimo įmokoms;

31.2. lėšos pastatams išlaikyti ir remontuoti;

31.3. lėšos inventoriui, muzikos instrumentams, koncertiniams rūbams įsigyti;

31.4. lėšos, susijusios su įstaigos veikla;

31.5. kitos lėšos, reglamentuojamos galiojančiais teisės aktais.

VII. CENTRO VEIKLOS PRIEŽIŪRA

32. Nuolatinę Centro veiklos priežiūrą vykdo Kultūros ministerija, Klaipėdos rajono savivaldybės administracija, steigėjas.

33. Centro finansinės veiklos kontrolę vykdo Valstybės kontrolės įgaliotos institucijos ir Centro steigėjas.

34. Už finansinę Centro veiklą atsako direktorius ir vyriausias finansininkas, kurie vykdo ir kontroliuoja lėšų gavimą ir panaudojimą.

VIII. KULTŪROS CENTRO RYŠIAI

    35. Centras palaiko ryšius ir bendradarbiauja su jos veikla susijusiais juridiniais ir fiziniais          asmenimis (kultūros, sveikatos, teisėsaugos, sporto, švietimo ir kitomis institucijomis).

36. Centras rengia programas ir projektus, dalyvauja kitų įstaigų organizuojamuose konkursuose, organizuoja bendrus renginius su rajono, respublikos, užsienio kultūros, švietimo, sporto įstaigomis, vietos bendruomene ir kitomis organizacijomis.

IX. ĮSTAIGOS FILIALAI

37. Centras gali turėti filialų. Filialas yra įstaigos padalinys, turintis atskirą buveinę. Filialas nėra juridinis asmuo ir veikia įstaigos, kaip juridinio asmens, vardu pagal Centro nuostatus ir direktoriaus suteiktus įgaliojimus. Filialų skaičius neribojamas. Filialui leidžiama turėti savo sąskaitą.
X. KULTŪROS CENTRO REGISTRAVIMAS

38. Centras registruojamas Juridinių asmenų registre Civilinio kodekso ir Juridinių asmenų registro nuostatų nustatyta tvarka.

XI. NUOSTATŲ TVIRTINIMAS, KEITIMAS IR PAPILDYMAS

39. Centro nuostatus tvirtina Klaipėdos rajono savivaldybės taryba.

40. Centro nuostatai keičiami ir papildomi Centro steigėjo ar Centro direktoriaus iniciatyva.

41. Naują nuostatų redakciją arba pataisas tvirtina Klaipėdos rajono savivaldybės taryba, suderinusi juos su direktoriumi.

XII. KULTŪROS CENTRO REORGANIZAVIMAS, PERTVARKYMAS IR LIKVIDAVIMAS

42. Kultūros centrą reorganizuoja, likviduoja ar pertvarko steigėjas, vadovaudamasis Civiliniu kodeksu, Kultūros  centrų įstatymu, Biudžetinių įstaigų įstatymu bei kitais teisės aktais.

